Čarobnjak iz Oza (1939)

***Čarobnjak iz Oza*** je američki fantastični avaturistički mjuzikl snimljen 1939. u produkciji MGM-a. Scenarij su napisali Noel Langley, Florence Ryerson, Edgar Allan Wolf a zasnovan je na popularnom romanu autora L. Frank Baum. Film je bio nominiran za 6 Oscara a osvojio ih je ukupno 2 i to u kategorijama najbolja originalna muzika i najbolja originalna pjesma. U glavnoj ulozi je Judy Garland kao Dorothy Gale.  Vrlo brzo je postao klasik sa redovnim godišnjim prikazivanjem za Dan zahvalnosti, Božić, ili Uskrs, i vjerovatno ga je gledalo više ljudi nego bilo koji drugi film tokom decenija. Prema Kongresnoj biblioteci, mjuzikl je bio najgledaniji film u historiji. Dorothy i njen pas Toto su uhvaćeni u kovitlac tornada i nekako završavaju u zemlji Oza. Tu nailazi na neke nezaboravne prijatelje i neprijatelje u svom putovanju da pronađe Čarobnjaka iz Oza, koji svi kažu da će joj pomoći da se vrati kući.

## Radnja 
Dorothy Gale (Judy Garland) je kao maloljetna ostala bez roditelja i živi sa svojom tetkom Em (Clara Blandick) i stricem Henryjem (Charley Grapewin) na farmi u Kansasu. Ona sanja o odlasku "iznad duge" nakon što je gđa Gulch (Margaret Hamilton), svadljiva komšinica, udarila  psa Tota (Terry) sa grabljama po leđima, uzrokujući da je Toto ugrize. Gđa Gulch se pojavljuje sa ciljem da odvede Tota kod šerifa da se eutanazira, ali Toto iskače iz korpe sa bicikla gđe Gulch i bježi nazad do Dorothy. U strahu da gđa Gulch, koja ne zna da je Toto pobjegao, može da se vrati, Dorothy uzima psa i bježi od kuće. Ona nailazi na putujućeg lažnog vidovnjaka, profesora Marvela (Frank Morgan), koji je odmah pretpostavio da je Dorothy pobjegla od kuće. Pretvarajući se da joj govori istinu i u želji da ujedini Dorothy s tetkom, on joj kaže da se tetka Em razboljela od brige za njom.

Dorothy se odmah vraća kući s Totom, ali utom se tornado približava. U nemogućnosti da dozove svoju porodicu u skloništu od oluje, Dorothy ulazi u kuću, i biva onesviještena od jednog prozora koji je otpao, i onda počinje sanjati. Zajedno s njenom kućom i Totom, ona je zbrisana iz njenog svijeta sivila u magičnu, lijepu, ali opasnu zemlju Oza. Tornado baca kuću Dorothy na Zlu vješticu Istoka i ubija je na mjestu. Vještica je vladala zemljom Munchkinsa, patuljaka koji misle na prvi pogled da i Dorothy sama mora biti vještica. Zla vještica Zapada (Margaret Hamilton), koja je sestra mrtve vještice, prijeti Dorothy. Ali Glinda (Billie Burke), Dobra vještica Sjevera, daje Dorothy papuče koje su pripadale mrtvoj vještici, kako bi joj te papuče dale zaštitu. Glinda savjetuje Dorothy da ako želi ići kući u Kansas, ona treba da traži pomoć od Čarobnjaka iz Oza, koji živi u Smaragdnom Gradu. Da bi dospjela tamo, Dorothy kreće niz put Žutih cigli.

Prije nego što je otišla daleko niz cestu, Dorothy upoznaje strašilo koje govori, i čija je najveća  želja da ima mozak. U nadi da mu čarobnjak može pomoći, strašilo (Ray Bolger) se pridružuje Dorothy na njenom putovanju. Oni nailaze na Limenka (Jack Haley), koji je uhvaćen na kiši i tako je zahrđao pa se ne može kretati. Kada su nauljili njegove zglobove tako da on može open hodati i razgovarati, on priznaje da žudi za srcem, i on se pridružuje Dorothy. Dok hodaju kroz gustu šumu, oni susreću Kukavičkog Lava (Bert Lahr), koji želi da ima hrabrost i pridružuje im se u potrazi u nadi da će mu to čarobnjak dati. Dorothy i njena tri prijatelja podsjećaju na tri farmera koji rade za Dorothynu tetku i ujaka u Kansasu. Na putu do Smaragdnog Grada, Dorothy i njeni prijatelji su napadani i ugrožavani od strane Zle vještice Zapada. Ona čini da drveće baca jabuke na njih, a zatim pokušava da zapali strašilo. Nadomak grada, vještica stvara polje maka koje uzrokuje da Dorothy, Toto, i Lav zaspu. Glinda ih spašava tako što čini da snijeg pada, i tako poništava efekte maka.

Četiri putnika se dive čudima koja nalaze u Smaragdnom Gradu i zatim nalaze vremena da se odmore: Dorothy, Toto i Lav čiste svoje kose, Limenko se polira, i strašilo prima infuziju punjenjem svježe slame. Sad kad su se pojavili čisti i dotjerani, pojavljuje se Zla vještica na metli i ispisuje na nebu iznad grada "predaj se Dorothy". Društvo je frustrirano njihovim prijemom od strane "velikog i moćnog" Čarobnjaka iz Oza (Frank Morgant) - u početku neće uopšte da ih primi. Kada su ga konačno vidjeli (portir ih pušta jer je i njegova tetka bila Em), čarobnjak odbija da im pomogne dok oni ne donesu metlu od Zle vještice Zapada. Obeshrabreni ali odlučni, oni su opet krenuli na put.

Vještica šalje krilate majmune da napadnu Dorothyno društvo prije nego dođu do njenog dvorca, majmuni otimaju Dorothy i Tota i rastjeruju ostale. Kad vještica shvata da se čarobne papuče ne mogu oduzeti protiv Dorothyne volje sve dok je djevojčica živa, ona okreće pješčani sat i prijeti da će Dorothy umrijeti kada pješčanik istekne. U međuvremenu, Toto je pobjegao i juri po pomoć. Odjeveni kao stražari, Lav, Limenko i Strašilo ušuljaju se u dvorac i oslobađaju Dorothy. Oni su otkriveni prije nego što su mogli pobjeći, međutim, vještice i njeni stražari hvataju ih u klopku i pale Strašilo. Dorothy ga posipa s kantom vode, i slučajno popršće vješticu. Voda uzrokuje da se vještica raspada ("Ja se topim!"). Stražari sa zadovoljstvom daju Dorothy vješticinu metlu i tako da se ona i njeni prijatelji vraćaju u Smaragdni Grad.
thumb|left|200px|Judy Garland i Margaret Hamilton u sceni iz filma
Čarobnjaku nije drago da ih ponovno vidi. On prijeti, ali Toto povlači u stranu zavjesu u ćošku prijemne dvorane, i otkriva starca koji liči na profesora Marvela, i vidi se kako povlači poluge i govori u mikrofon - takozvani čarobnjak, i kao što Strašilo kaže, on je varalica. On je zbunjen i izvinjava se, ali brzo pronalazi način kako da pomogne Dorothynim prijateljima: diploma za Strašilo, medalja hrabrosti za Lava, i sahat u obliku srca za Limenka. Onda on otkriva da je iz Kansasa i da je došao do Oza balonom, u kojem predlaže da odvede Dorothy nazad kući.

Čarobnjak imenuje Strašilo, Limenka i Lava vladarima Oza u njegovoj odsutnosti. Baš kad balon treba poletjeti Toto trči za mačkom i Dorothy ga slijedi. U nemogućnosti da se zaustavi, čarobnjak odlazi bez Dorothy. Ali Glinda se pojavljuje i objašnjava da je Dorothy uvijek imala moć da se vrati kući; Glinda joj to nije rekla prije jer Dorothy ne bi vjerovala. Govoreći svojim uplakanim prijateljima zbogom, Dorothy kucne svoje pete tri puta, i ponavlja "Nema mjesta kao što je dom", a čarobne papuče vraćaju nju i Tota nazad u Kansas.
Dorothy se budi u svom krevetu dok se tetka Em i ujak Henry svađaju zbog nje. Profesor Marvel, farmer Hunk (Ray Bolgeragain), Hickory (Jack Haley), i Zeke (Bert Lahr) zastaju da vide kako se ona osjeća. Ona se sa uživanjem smije kad im govori o Ozu, ali ona je toliko sretna što je kući i uopšte joj ne smeta što joj ne vjeruju. Gđa Gulch se više nikada ne spominje.
* Kostim lava Zeke ide na aukciju u New Yorku 24. novembra 2014. u okviru programa *TCM predstavlja:nema mjesta kao što je Hollywood*. Ostali predmeti uključuju Samov klavir iz filma Casablanca, jakna Clarka Gablea iz filma Prohujalo s vihorom i salonska  haljina Marilyn Monroe  iz filma Rijeka bez povratka.

## Kritike 
## Reference 
## Vanjski linkovi 
* 

Kategorija:Filmovi iz 1939.
Kategorija:Filmovi na engleskom jeziku
Kategorija:Američki filmovi
Kategorija:Američki crno-bijeli filmovi
Kategorija:Američki filmovi za djecu
Kategorija:Američke dramske komedije
Kategorija:Američki mjuzikli
Kategorija:Filmovi u režiji Victora Fleminga
Kategorija:Filmovi zasnovani na knjigama za djecu
Kategorija:Filmovi koji su dobili Oscar za najbolju originalnu muziku
Kategorija:Filmovi koji su dobili Oscar za najbolju originalnu pjesmu
Kategorija:Filmovi s radnjom u Kansasu
Kategorija:Filmovi Metro-Goldwyn-Mayera
Kategorija:Filmovi u Nacionalnom filmskom registru Sjedinjenih Američkih Država